b'\n_START_ARTICLE_\nIvan Mr\xc5\xa1a\n_START_PARAGRAPH_\nIvan Mr\xc5\xa1o (9. travnja 1929. \xe2\x80\x94 30. studenoga 2000.)(negdje kao Ivan Mr\xc5\xa1a) je bio rimokatoli\xc4\x8dki sve\xc4\x87enik iz Bosne i Hercegovine. Rodom je iz Bugojna._NEWLINE_Komunisti\xc4\x8dke vlasti uhitile su ga i osudile ga. Osudile su ga na montiranom procesu sve\xc4\x87enicima i bogoslovima iz \xc4\x91akova\xc4\x8dke Bogoslovije u Osijeku 1959.-1960.. Tad su bili osu\xc4\x91eni Anto Baji\xc4\x87, Hrvoje Ga\xc5\xa1o, Ivan Kopi\xc4\x87, \xc4\x86iril Kos, Ivan Mr\xc5\xa1o, Zvonko Petrovi\xc4\x87, Bo\xc5\xa1ko Radielovi\xc4\x87 i Petar \xc5\xa0ok\xc4\x8devi\xc4\x87. Mr\xc5\xa1o je osu\xc4\x91en na tamnovanje._NEWLINE_Ni nakon osude nije imao mira. SDB ga je pratila jo\xc5\xa1 po\xc4\x8detkom 1980. pratila kao dio skupine od 45 katoli\xc4\x8dkih sve\xc4\x87enika u BiH koje je dr\xc5\xbeala pod "operativnim tretmanom", od \xc4\x8dega su njih 16 sumnji\xc4\x8dili da su "povezani s usta\xc5\xa1kom emigracijom". SDB je tvrdio da posebno se mora promatrati kontakti koje s emigracijom imaju katoli\xc4\x8dki sve\xc4\x87enici Krunoslav Draganovi\xc4\x87, fra Petar Krasi\xc4\x87 (\xc5\xbeupnik u Ko\xc4\x8derinu), don Ivan Mr\xc5\xa1o (\xc5\xbeupnik na Palama), fra Mijo \xc4\x90eno na du\xc5\xbenosti u okolini Jajca, fra Ferdo Vla\xc5\xa1i\xc4\x87 (urednik Na\xc5\xa1ih ognji\xc5\xa1ta), don Franjo Kre\xc5\xa1i\xc4\x87 (\xc5\xbeupnik u Mrkonji\xc4\x87 Gradu), don Tomislav Matkovi\xc4\x87 (\xc5\xbeupnik u Bosanskoj Gradi\xc5\xa1ci) i don Dominik Stojanovi\xc4\x87, \xc5\xbeupnik u Otinovcu na Kupresu., str. 133</ref>Croatica Christiana Periodica, Vol.36 No.69 Lipanj 2012. Ivan Lu\xc4\x8di\xc4\x87: Progon katoli\xc4\x8dke crkve u Bosni i Hercegovini u vrijeme komunisti\xc4\x8dke vlasti (1945.\xe2\x80\x931990.)</ref>_NEWLINE_Bio je \xc5\xbeupnik na Palama i u Gora\xc5\xbedu. Ovaj vrhbosanski kanonik zbog svog je zalaganja i djelovanja u podru\xc4\x8dju isto\xc4\x8dne Bosne i Podrinja do\xc5\xa1ao na glas kao "apostol Isto\xc4\x8dne Bosne". Njegovim je radom odr\xc5\xbeavan vjerski \xc5\xbeivot katolika u tim podru\xc4\x8djima, spa\xc5\xa1avane katoli\xc4\x8dke crkve od propadanja, odr\xc5\xbeavane (pr. Crkva sv. Josipa Radnika na Palama), obnavljane (pr. Crkva sv. Benedikta u \xc4\x8cajni\xc4\x8du) i gra\xc4\x91ene nove. Veliki je trag ostavio u Fo\xc4\x8di.'